প্রয়াগরাজে ফের আগুন! পুড়ে ছাই বেশ কয়েকটি তাঁবু

ওয়েব ডেস্ক: প্রয়াগরাজে শুরু হয়েছে মহা কুম্ভ। কিন্তু কুম্ভ থেকে দুর্ঘটনা যেন কিছুভাবেই পিছু ছাড়ছেনা। এর আগে মহাকুম্ভে অগ্নিকান্ডের ঘটনা সামনে এসেছে। আর এবার ফের মহাকুম্ভে অগ্নিকান্ডের ঘটনা সামনে এসেছে। আজ অর্থাৎ সোমবার কুম্ভের সেক্টর ৮-এর মেলা প্রাঙ্গনে আগুন লাগে। ঘটনায় ইতিমধ্যেই পুড়ে ছাই হয়েছে বেশ কয়েকটি তাঁবু।

আর এই নিয়ে পঞ্চমবার আগুন লাগার ঘটনা ঘটল প্রয়াগরাজে। আগুন লাগার ঘটনা প্রয়াগরাজে শুরু হয়েছিল ১৯ জানুয়ারি। আর তারপর থেকেই একের পর এক কুম্ভে যাওয়া নিয়ে দুর্ঘটনার খবর সামনে আসে।

আরও পড়ুন: বেআইনি বালি উত্তোলনকে কেন্দ্র করে সিবিআই তদন্তের নির্দেশ মাদ্রাজ হাইকোর্ট

১৯ জানুয়ারি মহাকুম্ভের সেক্টার ১৯-এর বিশাল অংশ জুড়ে আগুন লাগে। আগুনের গ্রাসে ধ্বংস হয় অসংখ্য তাঁবুও। শুধুতাই নয়, এরপর ৩০ জানুয়ারি সেক্টর ২২-এ, এরপর সেক্টর ১৮, ১৯ এও আগুন লাগে। আর তারপরেই এবার সেক্টর ৮-এ লাগল আগুন। তবে সেই আগুন ইতিমধ্যেই দমকলের তরফ থেকে নিয়ন্ত্রণে আনা হয়েছে বলে জানা গিয়েছে।

দেখুন অন্য খবর